b'\n_START_ARTICLE_\nTelesni \xc4\x8duvaj (roman)\n_START_SECTION_\nVsebina\n_START_PARAGRAPH_\nRoman je prvoosebna dnevni\xc5\xa1ka pripoved brezimnega junaka z zna\xc4\x8dilnostmi kriminalke, psiholo\xc5\xa1kega romana in groteske. Gre za dogajanje enega tedna, ob razli\xc4\x8dnih urah. Samega sebe pripovedavolec opi\xc5\xa1e z grobimi besedami: dobimo vtis, da je podoben opici, spaki, a z nadpovpre\xc4\x8dnim razumom, je asocialen in \xc5\xbeeljan samouni\xc4\x8denja. Vdan je propadajo\xc4\x8demu\xc2\xa0\xc2\xbbmafiozu\xc2\xab, ki ga izolira pred svetom, v zameno pa mora sprejeti nalogo: en teden naj varuje Hano Woyczik, pri\xc4\x8do pobega enega od \xc4\x8dlanov nasprotne mafijske tolpe s kraja zlo\xc4\x8dina. Dogajanje v tednu, ki ga junak pre\xc5\xbeivlja s Hano, je zelo napeto in skrivnostno, konec pa, ki je presentljiv in obenem ni\xc4\x8d posebnega, s sprostitvijo napetosti zaklju\xc4\x8di pri\xc4\x8dakovanja in presene\xc4\x8denja. Telesni \xc4\x8duvaj je svojo nalogo opravil in za\xc4\x8dne se sojenje._NEWLINE_Spletna verzija romana prina\xc5\xa1a popolnoma druga\xc4\x8den razplet, ki pa je namenjen le bralcem romana v knji\xc5\xbeni obliki, v kateri je zapisano tudi geslo za dostop do elektronske verzije.'